Ysgol Gyfun Llanbedr Pont Steffan

Ysgol uwchradd yn Llanbedr Pont Steffan, Ceredigion yw Ysgol Gyfun Llanbedr Pont Steffan, neu Ysgol Llambed fel ei adnabyddir ar lafar. Newidiwyd enw'r ysgol, sydd bellach yn ysgol 3-16 oed, yn Ysgol Bro Pedr. Daw traean y disgyblion o Sir Gaerfyrddin oherwydd lleoliad yr ysgol yn agos i’r ffin rhwng Ceredigion a Sir Gaerfyrddin.

Mr Dylan Wyn yw prifathro presennol yr ysgol. Roedd 700 o ddisgyblion yn yr ysgol yn 2006, yn ogystal â thua 120 yn y chweched ddosbarth.

Mae'n ysgol gymunedol ddwyieithog naturiol, gan fod llai na hanner y disgyblion yn dod o gartrefi lle mae'r Gymraeg yn brif iaith, a siaradai tua hanner y disgyblion y Gymraeg i safon iaith gyntaf. Mae dau ddosbarth ym mhob grŵp oedran yn derbyn 60% o'u haddysg drwy gyfrwng y Gymraeg, ac mae un dosbarth yn derbyn 40% o'u haddysg drwy gyfrwng y Gymraeg. Mae hefyd dau ddosbarth o ddysgwyr Cymraeg, sydd yn astudio’r Gymraeg ac addysg gorfforol trwy gyfrwng y Gymraeg (felly yn derbyn tua 20% o'u haddysg yn Gymraeg).

Ffilm o 1959
Ceir ffilm lliw mud cartref o'r Maes yn Archif Genedlaethol Sgrin a Sain Cymru sy'n rhan o'r Llyfrgell Genedlaethol. Yn y ffilm gwelir teuluoedd yn mwynhau eu hunain, pobl yn symud telynau, oedolion yn gwthio pram babi, y stondinau a criwiau sy'n amlwg yn perthyn neu'n gyfeillgar â'r ffilmiwr. Ceir hefyd glip anneglur o Dic Jones yn y Pafiliwn wrth gyhoeddi iddo ennill y Gadair.

Cyfeiriadau

Dolenni allanol
 Gwefan yr ysgol 

Llanbedr Pont Steffan
Llanbedr Pont Steffan
Categori:Llanbedr Pont Steffan
Categori:Sefydliadau 1946